OzLabs/hebrew-wiki-articles huggingface dataset:
אוניברסיטת ורשה

אוניברסיטת ורשה (בפולנית: Uniwersytet Warszawski) היא אוניברסיטה ציבורית הנמצאת בוורשה, בירת פולין.

== תולדות האוניברסיטה ==
האוניברסיטה נפתחה בשנת 1816, בתקופת הכיבוש הרוסי בוורשה. בשנים 1816–1830 נקראה האוניברסיטה האוניברסיטה המלכותית של ורשה (בפולנית: Królewski Uniwersytet Warszawski), והורכבה מחמש פקולטות:
*הפקולטה למשפטים ומדעי הניהול
*הפקולטה למדעי הרפואה
*הפקולטה לפילוסופיה
*הפקולטה לתאולוגיה
*הפקולטה לאמנות

בשנת 1830 קרא קיסר רוסיה ומלך פולין, ניקולאי הראשון, את האוניברסיטה על שם אחיו, אלכסנדר. אחרי מרד נובמבר שהתרחש בנובמבר 1831, שבו השתתפו סטודנטים רבים, נסגרה האוניברסיטה. היא נפתחה שוב בשנת 1857, ונסגרה אחרי מרד ינואר בשנת 1863. בשנים 1870–1915 פעלה האוניברסיטה תחת השם "האוניברסיטה הקיסרית של ורשה" (ברוסית: Императорский Варшавский Университет). בשנים 1915–1917 פעלה האוניברסיטה זמנית בעיר רוסטוב על הדון. בתקופת מלחמת העולם השנייה התקיימו הקורסים באופן סודי. בחצי השני של המאה ה-20 נפרדו כמה פקולטות מהאוניברסיטה והחלו לפעול כמוסדות אקדמיים עצמאיים. בשנת 1968 פתחה האוניברסיטה סניף בביאליסטוק, אשר נפרד ממנה בשנת 1997.

== מיקום ==
[[גן בוטני על גגה של ספריית האוניברסיטה]]
שלט החוג ללימודי השפה ה[[ערבית בפקולטה למזרחנות]]
אמנם המתקנים האקדמיים של האוניברסיטה מפוזרים בכמה מיקומים ברחבי ורשה, אך רובם נמצאים במרכז העיר ושוכנים בעיר העתיקה. הקמפוס הראשי ממוקם ברחוב קראקובסקיה פז'דמיישצ'ה (Krakowskie Przedmieście 26/28). ליד הקמפוס, נמצאת הספרייה של האוניברסיטה, המהווה מוקד תיירותי הודות לגן בוטני שעל גגה.

== פקולטות ==
באוניברסיטה ישנן 19 פקולטות:
*ביולוגיה
*כימיה
*עיתונות ומדעי המדינה
*פילוסופיה וסוציולוגיה
*פיזיקה
*גאוגרפיה ולימודים רגיונליים
*גאולוגיה
*היסטוריה
*בלשנות שימושית
*מתמטיקה, מדעי המחשב ומכניקה
*מדעי הכלכלה
*נאו-פילולוגיה
*לימודי המזרח התיכון (מזרחנות)
*פדגוגיה
*לימודי השפה הפולנית
*משפטים ואדמיניסטרציה
*פסיכולוגיה
*מדעי החברה ורה-סוציאליזציה
*ניהול

== יחידות אחרות ==
*ארכיון
*הספרייה האוניברסיטאית
*המקהלה האקדמית
*מוזיאון האוניברסיטה
*תיאטרון "היברידי" (Hybrydy)
*התיאטרון האקדמי
*הוצאת ספרים
*להקת זמר וריקוד "ורשוויאנקה" (Warszawianka)
*ערוץ טלוויזיה אקדמית
*ערוץ רדיו אקדמי

== בוגרים ידועים ==
*מנחם בגין, ראש הממשלה השישי של מדינת ישראל
*לך קצ'ינסקי, נשיא פולין (2010-2005)
*ירוסלב קצ'ינסקי, ראש ממשלת פולין (2007-2006)
*יאצק קורון, פעיל אופוזיציה בתקופת הרפובליקה העממית הפולנית
*קשישטוף זאלסקי, במאי, שחקן ותסריטאי
*קשישטוף זאנוסי, במאי ותסריטאי, מקבל פרס על מכלול הפעילות בפסטיבל הקולנוע ירושלים בשנת 2002
* יז'י ניימן, סטטיסטיקאי ומתמטיקאי. מחבר השיטה הסטטיסטית המודרנית לבדיקת השערות.
* משה סולובייצ'ק, כירורג ישראלי, כירורג ילדים ופרופסור לכירורגיה
* משה סנה, איש ציבור ישראלי, חבר הכנסת
* זאב ירמולוביץ, נוירולוג ופסיכיאטר, מנהל בית חולים אברבנאל

== קישורים חיצוניים ==

* 

* מיכאל יעקובסון: [https://michaelarch.wordpress.com/2015/12/12/סיבוב-על-הגג-הירוק-של-ספריית-אוניברסיט/ סקירה אדריכלית מצולמת של ספריית אוניברסיטת ורשה עם הגן על הגג], באתר 'חלון אחורי', 12 בדצמבר 2015

*
קטגוריה:ורשה: מבנים
ריאל סולט לייק

שחקני ריאל סולט לייק אלופת הליגה במפגש עם הנשיא [[ברק אובמה בחודש יוני 2010]]
ריאל סולט לייק (באנגלית: Real Salt Lake) היא קבוצת כדורגל מסולט לייק סיטי שביוטה, ארצות הברית, המשחקת בליגת ה-MLS. צבעי הקבוצה הם כחול, אדום וזהב. הקבוצה הוקמה ב-2005, והיא משחקת באצטדיון ריו-טנטו הנמצא בפרבר של סולט לייק סיטי.

שמה של הקבוצה "ריאל" דומה לשמות של קבוצות ספרדיות ונועד לקשור את הקבוצה לדימוי של מועדוני כדורגל מצליחים. עם הזמן מיסדה הקבוצה קשר פורמלי עם ריאל מדריד הספרדית המגיעה מדי שנתיים למשחק אימון מול ריאל סולט לייק.

עונת 2009 הייתה העונה הטובה ביותר בתולדות המועדון. אמנם רק במחזור האחרון נקבעה עלייתה לפלייאוף מהמקום ה-8, אך במשחקי הפלייאוף זכתה להצלחה מרשימה והגיעה לגמר מול הפייבורטית לוס אנג'לס גלאקסי שהייתה בעלת מאזן הנקודות הטוב ביותר בליגה הסדירה. 
הגמר התקיים בסיאטל בנובמבר 2009. לאחר 120 דקות של משחק נותרה התוצאה 1:1, ובקרב פנדלים ניצחה ריאל סולט לייק בתוצאה 4:5 וזכתה באליפות הליגה.

==קישורים חיצוניים==

*

==הערות שוליים==

קטגוריה:קבוצות MLS
קטגוריה:קבוצות כדורגל אמריקאיות
קטגוריה:סולט לייק סיטי: ספורט
קטגוריה:קבוצות כדורגל שהוקמו ב-2004
פילדלפיה יוניון

לוגו המועדון בשנים 2009–2018
פילדלפיה יוניון (באנגלית: Philadelphia Union) היא קבוצת כדורגל מפילדלפיה שבפנסילבניה, ארצות הברית, המשחקת בליגת ה-MLS הצפון-אמריקנית. הקבוצה הוקמה ב-2010, והיא משחקת באצטדיון PPL פארק (מכונה גם אצטדיון סובארו פארק מטעמי חסות) הנמצא בפרבר של פילדלפיה. צבעי הקבוצה הם כחול וזהב.

משחקה הראשון של הקבוצה התקיים ב-25 במרץ 2010 ובו הפסידה לקבוצת סיאטל סאונדרס בתוצאה 0-2.

==קישורים חיצוניים==

*

==הערות שוליים==

קטגוריה:קבוצות כדורגל אמריקאיות
קטגוריה:קבוצות MLS
קטגוריה:פילדלפיה: מועדוני ספורט
קטגוריה:קבוצות כדורגל שהוקמו ב-2008
סיאטל סאונדרס

אוהדי סיאטל סאונדרס באצטדיון הביתי מעודדים את קבוצתם

סיאטל סאונדרס (באנגלית: Seattle Sounders FC) היא קבוצת כדורגל מסיאטל שבמדינת וושינגטון בצפון מערב ארצות הברית המשחקת בליגת ה-MLS הצפון-אמריקנית. צבעי הקבוצה הם ירוק, וכחול. הקבוצה במתכונתה הנוכחית הוקמה ב-2009. היא משחקת בלומן פילד בסיאטל המכיל למעלה מ-35 אלף מקומות והיכול להתרחב באירועים מיוחדים עד ל-67 אלף מקומות.

בין השנים 1974–1983 שיחקה סיאטל סאונדרס במסגרת הליגה הצפון-אמריקנית (NASL) ובשנים 1994–2008 שיחקה הקבוצה בליגת USL שנחשבת לליגה השנייה ברמתה בצפון-אמריקה.

העונה הראשונה של הקבוצה בליגת ה-MLS בשנת 2009 הסתיימה בהצלחה גדולה כאשר הגיעה למקום השלישי בבית המערב והצליחה להעפיל למשחקי הפלייאוף.

היזם פול אלן היה בין בעלי הקבוצה העיקריים מאז הקמתה ועד מותו ב-2018. בין הבעלים נמצא גם הקומיקאי דרו קארי.

==שחקנים מפורסמים==
*קלינט דמפסי
*רומן טורס
==תארים==
;ליגת האלופות של CONCACAF
* זכייה (1): 2022
;גביע MLS
* זכייה (1): 2016, 2019
;גביע ארצות הברית הפתוח
* זכייה (4): 2009, 2010, 2011, 2014

==קישורים חיצוניים==

*

קטגוריה:קבוצות MLS
קטגוריה:סיאטל: מועדוני ספורט
קטגוריה:קבוצות כדורגל אמריקאיות
קטגוריה:קבוצות כדורגל שהוקמו ב-2007
טרויאן

טְרוֹיאן (בבולגרית: Троян) היא עיר בצפון מרכז בולגריה, השנייה בגודלה במחוז לובץ' ושוכנת כ-155 קילומטרים מהבירה סופיה, 120 קילומטרים מפלובדיב, 105 קילומטרים משדה התעופה הקרוב בגורנה אוריאחוביצה, 70 קילומטרים מפלבן ו-35 קילומטרים מבירת המחוז לובץ'. טרויאן ממוקמת במורדות הרי הבלקן, על שתי גדותיו של הנהר אוסאם ושורר בה אקלים ממוזג מתון.

==היסטוריה==
ראשית התיישבות אנושית מאורגנת באזור מתוארכת למאה ה-3 לפנה"ס עידן הממלכה התראקית. במהלך המאה ה-1 לפנה"ס נכבש המקום על ידי צבא הרפובליקה הרומית ובסמוך לעיר המודרנית עברה דרך רומית בשם ויה טריאנה, אשר משמה נגזר שם העיר.

תיעוד ליישוב מאורגן מצויות בתעודות עות'מאניות מהמאה ה-15. בראשית המאה ה-19 נודע המקום ככפר אומנים שעסקו ביצור כלי חרס ובמקום נפתח בית ספר ללימודי הקדרות. ב-1868 קיבל היישוב מעמד של עיירה. ב-1877 במהלך המלחמה העות'מאנית-רוסית (1877–1878) הועלה היישוב באש על ידי הצבא העות'מאני הנסוג ונחרב. לאחר המלחמה שוקם והפך חלק מנסיכות בולגריה. ב-1911 חוברה העיירה למערכת אספקת החשמל בממלכה והייתה ליישוב השלישי לאחר סופיה ופלובדיב שהואר בחשמל.

ב-25 במאי 1943 גורשו יהודי סופיה לערי השדה. כ-2,000 מהם הגיעו לאזור פלבן ובהנחיית מושל אזור פלבן הגנרל יונוב, גורשו גם מפלבן לעיירות הסובבות אותה. כך, הגיעו כמה עשרות יהודים לטרויאן. רובם עזבו את העיר חזרה לסופיה בשלהי 1943 ומשפחות ספורות נותרו לגור בה עד לגל העלייה לישראל בין 1947–1950.

==כלכלה ודמוגרפיה==
עיקר התוצר המקומי הגולמי מגיע מענף התיירות בעיקר תיירות אקולוגית לשמורות הטבע והפארקים המצוים בעיר ובסביבתה, אך גם עלייה לרגל למנזר טרויאן. בעיר תעשייה זעירה ובינונית בתחום הטקסטיל וכן מפעל ליצור תרופות גנריות. 49% מתושבי העיר הם גברים ו-51% הן נשים. האוכלוסייה מצויה במגמת קיטון. שיעור הילודה השנתי הוא 4 נפשות לכל 1,000 תושבים לעומת שיעור התמותה העומד על 16 נפשות לכל 1,000 תושבים.

==חינוך, תרבות ואמנות==
בעיר פועלים 3 בתי ספר יסודיים, 2 בתי ספר תיכוניים, 2 בתי ספר מקצועיים ובית ספר לאמניות. בסמיכות לעיר מצוי מנזר טרויאן שהוא ה-3 בגודלו בבולגריה והוקם בשלהי המאה ה-16. בעיר קיימים מוזיאונים לאמנויות והיסטוריה.

==ערים תאומות== 

==קישורים חיצוניים==

* 

==הערות שוליים==

קטגוריה:ערי מחוז לובץ'

fr:Trojan
פרשיות סמויות

פרשיות סמויות (באנגלית: Covert Affairs) היא סדרת דרמה המשכית אמריקנית ששודרה בארצות הברית בערוץ USA בשנים 2010–2014.

==עלילה==
הסדרה מתמקדת במתלמדת צעירה ב-CIA, אנני ווקר (פייפר פראבו), שזומנה למפקדה על מנת להתגייס בתור סוכנת. בעוד אנני מאמינה כי היא נבחרה בשל כישוריה, ה- CIA קידם אותה כדי שיוכל להשגיח עליה מקרוב מאחר שבעברה מצויים דברים שה-CIA מעוניין בהם.

בפרק הרביעי בעונה הראשונה נתקלת אנני ווקר בשליח המוסד אייל לוין (עודד פהר), ובמשך הסדרה הוא מופיע שוב כשנוצר ביניהם קליק מעניין, קשר שנמשך לאורך הסדרה, ובמהלכו הם מחליפים ביניהם מילים בעברית, כולל מילות סלנג (דבר המדגיש את שליטתה של הדמות הראשית בשפות זרות ללא מבטא אמריקני). השניים נפגשו שוב ושוב בעונות השנייה עד החמישית.

== שידור ==
הפיילוט של הסדרה הגיע לרייטינג של כ-5 מיליון צופים.

== קישורים חיצוניים ==

* 

== הערות שוליים ==

קטגוריה:סדרות פעולה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:USA Network
קטגוריה:קהילת המודיעין האמריקאית בתרבות ובאמנות
סרטן החלחולת

סרטן החלחולת (הרקטום) הוא סוג של סרטן המעי הגס, אשר פוגע בחלחולת (רקטום) – החלק האחרון במבנה המעי הגס.

באופן כללי, סרטן במעי הגס אשר קיים עד ל-15 ס"מ מפתח התעלה האנאלית, הוא בעל מאפיינים גנטיים, ביולוגיים ומורפולוגיים הזהים לסרטן המעי הגס בכללותו. עם זאת, סרטן המתהווה בחלחולת שונה במספר דרכים: האנטומיה הייחודית של החלחולת, מיקומה הרטרופריטונאלי והאגן הצר, יחד עם העובדה כי היא קרובה למבנים גניטליים, שלפוחית השתן, עצבים אוטונומיים ושרירי התעלה האנאלית, הופכים את הגישה הכירורגית של הטיפול בסרטן זה לקשה יחסית.
שוני נוסף הוא העובדה כי החלחולת מרוחקת מהמעי הדק, ומשום כך ניתן לטפל בו באמצעות הקרנות שלא יסבו נזק למעי הדק, שלא כמו גידולים בסרטן המעי הגס.

== קליניקה ==
הסימפטום הקליני הנפוץ ביותר של סרטן החלחולת הוא דימום טרי מפי הטבעת (המטוכזיה). במרבית המקרים משויך דימום זה בטעות לטחורים, והאבחנה של סרטן החלחולת נעשית באיחור. סימפטומים נוספים כוללים כאבים בבטן התחתונה, שינויים ביציאות וסימפטומים נוספים הדומים לסימפטומים בסרטן המעי הגס.

== אבחנה ==
לצורך אבחנה יש לערוך קולונוסקופיה ופרוקטוסיגמואידוסקופיה, כדי לבצע אבחון מדויק של שולי הנגע, ועד כמה הם קרובים לתעלה האנאלית, וכן האם קיים גידול נוסף במעי הגס עצמו. מידת חדירת הגידול לשכבות החלחולת ומחוצה לו נמדדת על ידי endorectal ultrasound.

== טיפול ==
הטיפול בסרטן החלחולת השתנה משמעותית מאז סוף המאה ה-20, קיים ויכוח באשר לשיטות הטיפול השונות במחלה: ניתוח, הקרנה וכימותרפיה, והתזמון של כל אחת משיטות אלו ביחס לאחרות. עם זאת, קיימות מספר מוסכמות:
* טיפול בקרינה מציע שיפור משמעותי לחולי סרטן החלחולת, כאשר טיפול בהקרנות טרם הניתוח עדיף על טיפול בהקרנות לאחר הניתוח
* כימותרפיה אשר יעילה בסרטן המעי הגס במתן אדג'וונטי, יעילה גם בטיפול בסרטן החלחולת. מתן קרינה טרם הניתוח בשילוב עם טיפול כימותרפי מסוג 5FU ו-leucovorin (ולאחרונה גם שימוש באוקסליפלטין) מורידים את גודל הגידול באופן דרמטי, עד למצב שבו ב-25% מהמקרים יש ארדיקציה מוחלטת של הגידול
* טיפול נאואדג'וונטי בכימותרפיה והקרנות יכול במרבית המקרים לעזור למנתח לשמר חלק מרקמת החלחולת עצמו ולמנוע את הצורך בקולוסטומיה קבועה

=== ניתוח ===
ישנן מספר אופציות ניתוחיות בסרטן החלחולת. אם הגידול קטן וקרוב לפי הטבעת, ניתן לבצע local excision, אולם אופציה זו אינה מאפשרת הוצאה של בלוטות לימפה, ועל כן יש לבצע מעקב הדוק אחר חולים אלו.

הניתוחים העיקריים המבוצעים בסרטן החלחולת הם:
* הניתוח ע"ש Miles – הוצאת החלחולת כולה ופי הטבעת, ויצירה של קולוסטומי קבועה (הוצאת חלק המעי הגס לדפנות העור וחיבור סטומה להפרשות המעי באופן קבוע).
* Lower anterior resection – ניתוח שבמהלכו משמרים את פי הטבעת וחלק מהחלחולת, ובכך החולה לא נזקק לסטומה קבועה. מתבצעת השקה בין חלק המעי הגס לחלק החלחולת הדיסטלי שהושאר, כאשר חלק מהמעי מקופל ומורחב ליצירת פאוץ' (j pouch) על מנת להפוך את המעי דומה אנטומית לחלחולת מבחינת היכולת לאגור צואה.

==קישורים חיצוניים==
*
* 

קטגוריה:גידולים ממאירים באיברי העיכול
הקהילה הקרואטית של הרצג-בוסניה

הקהילה הקרואטית של הרצג-בוסניה (שנקראה גם הרפובליקה הקרואטית של הרצג-בוסניה), הייתה ישות דמוית מדינה בבוסניה והרצגובינה, אשר לא הוכרה על ידי מדינות אחרות והתקיימה בין 1991 ל-1994 במהלך מלחמת בוסניה. היא הכריזה על עצמאותה ב-18 בנובמבר 1991, וטענה להיותה "מכלול פוליטי, תרבותי וטריטוריאלי" נפרד בשטחי בוסניה והרצגובינה. בית הדין הפלילי הבינלאומי ליוגוסלביה לשעבר הסיק שהרצג-בוסניה נוסדה במטרה לפרוש מבוסניה והרצגובינה ולהתאחד עם קרואטיה. השאיפות הללו התבטאו, בין היתר, בשימוש במטבע קרואטי ובשפה הקרואטית, ובמתן אזרחות קרואטית לקרואטים בבוסניה והרצגובינה. בית המשפט החוקתי של בוסניה הכריז על הקהילה הקרואטית של הרצג-בוסניה כבלתי חוקית ב-14 בספטמבר 1992. לא הקהילה הקרואטית של הרצג-בוסניה ולא הרפובליקה שבאה אחריה זכו להכרה בינלאומית. הרצג בוסניה חדלה להתקיים ב-1994 עם חתימת הסכם וושינגטון וההצטרפות לפדרציה של בוסניה והרצגובינה.
==היסטוריה==
מועצת הגנה הקרואטית (בקרואטית: Hrvatsko vijeće obrane, HVO) הייתה הצבא של הקהילה הקרואטית של הרצג בוסניה במהלך מלחמת בוסניה. ה-HVO יוסד ב-8 באפריל 1992 בעיירה גרודי שבהרצגובינה על ידי מנהיגי הרצג בוסניה. הכוח חולק לארבעה אזורים מבצעיים: צפון-מערב ודרום-מזרח הרצגובינה, מרכז בוסניה ופוסבינה, שבצפון בוסניה והרצגובינה אשר הייתה תלויה בתמיכת קרואטיה. הצבא כלל חמש חטיבות משמר.

==קישורים חיצוניים==

קטגוריה:מלחמת בוסניה
קטגוריה:מדינות לשעבר בבלקן
קטגוריה:מדינות לשעבר שההכרה בהן הייתה מוגבלת
אליהו חיים מייזל

הרב אליהו חיים מייזל (ט' בסיוון ה'תקפ"א, 9 ביוני 1821 – י"ד באייר ה'תרע"ב, 1 במאי 1912) היה רבה של העיר לודז' במשך 35 שנה, ממנהיגי יהדות פולין.

==ביוגרפיה==
מסע ההלוויה ההמוני של הרב אליהו חיים מייזל ברחובות [[לודז'. קיץ 1912]]
נולד בשנת תקפ"א בעיירה הורודוק הסמוכה לוולוז'ין למשה וחיה מייזל. הוא נקרא על שמם של הגאון מווילנא ותלמידו רבי חיים מוולוז'ין. בגיל 9 התחיל ללמוד בישיבת וולוז'ין. בגיל 13 הוסמך לרבנות וכמה שנים אחר כך כבר נקרא לשמש ברבנות בעירו הורודוק. בהמשך כיהן ברבנות ערים נוספות. בשנת תרל"ז נבחר לרב העיר לודז', העיר התעשייתית המתפתחת, תפקיד שמילא במשך 35 שנה עד לפטירתו. הוא התפרסם ברחמנותו ובטוב לבו והיה ידוע כבעל צדקה.

הרב מייזל נטל חלק פעיל בחיים הציבוריים של יהודי פולין. הוא נלחם בתקיפות נגד המשכילים. יחד עם הרב שמואל מוהליבר והרב יוסף דב סולובצ'יק חתם על ה"קול קורא" הראשון למען ייסוד חברות "ישוב ארץ ישראל". בהמשך הפך לאחד המתנגדים התקיפים לתנועה הציונית החילונית. הוא נמנה עם הרבנים המופיעים בקונטרס "אור לישרים" שיצא בקובנה ב-1900 נגד הציונות.

מצבת רבי אליהו חיים מייזל (במרכז) בבית הקברות בלודז'
נפטר ביום י"ד באייר תרע"ב כשהוא קרוב לגיל 91 שנים, ונקבר בבית העלמין בלודז'.

==לקריאה נוספת==
* אברהם יהודה ברז'ז'ינסקי, תולדות רבי אליהו חיים מייזל, תל אביב תשט"ז

==קישורים חיצוניים==

* 
* 'מייזל, ר' אליהו־חיים', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 67 (, תמונה 1265).
* 
* [https://web.archive.org/web/20180729181337/https://sztetl.org.pl/he/khdshvt/mh-shnym-lmvtv-shl-hrb-lyhv-khyym-myyzl מאה שנים למותו של הרב אליהו חיים מייזל], באתר השטעטל הווירטואלי, 7 במאי 2012
* הרב יחיאל יעקב וינברג, [http://www.hebrewbooks.org/20454 'עליות אליהו', קובץ מאמרי הזכרה] 
* [http://www.hebrewbooks.org/27759 מאמר על ר' אליהו חיים מייזל בתוך ירחון 'בית יעקב'] 
* [http://www.eilatgordinlevitan.com/horodok/h_pages/h_stories_rabbi_ehm.html Rabbi Eliyahu Hayim Maizel] 
* [http://www.kehati.co.il/mejzels/Rabbi%20Meisel.html משפחתו של הרב מייזל]
* [https://web.archive.org/web/20110522040632/http://www.zadikim.org/index.asp?catID=17093&siteLang=3 מצבתו של הרב אליהו חיים מייזל], אתר "אהלי צדיקים"
* 

==הערות שוליים==

קטגוריה:רבנים אורתודוקסים
קטגוריה:רבנים בלארוסים
קטגוריה:רבנים פולנים
קטגוריה:לומז'ה: רבנים
קטגוריה:לודז': רבנים
קטגוריה:בוגרי ישיבת וולוז'ין
קטגוריה:פולנים שנולדו ב-1821
קטגוריה:נפטרים ב-1912
ספייבל והורבינק

ספייבל והורבינק (באנגלית: Spejbl and Hurvinek, בצ'כית: Spejbl a Hurvínek) היא סדרת מריונטות שפורסמה בצ'כוסלובקיה בשנים 1960 - 1985. הסדרה מבוססת במקור על שתי דמויות תיאטרון המריונטה בפראג שהקים יוזף סקופה בשנת 1920.

==עלילה==
ספייבל והורבינק היו דמויות בתיאטרון בובות צ'כוסלובקי שהוקם על ידי יוזף סקופה בשנת 1920 בעיר פלזן. הדמות הראשונה הייתה אז יוזף ספייבל, מורה כושל בבית הספר. בשנת 1926 הביא לעולם את בנו של ספייבל, הורבינק. הורבינק התחבב במהרה על ידי ילדים ואף היה למוקד חיקוי בברית המועצות. בשנת 1930 הוסיף לדמויות את כלבם, ז'ריק, ומאוחר יותר הוסיף את חברתו ואולי גם קרובת משפחתו הרחוקה של הורבינק, מאניקה, ואף את סבתו של הורבינק, גברת קטרינה. הסדרה צולמה בצילומי שחור לבן ואחר כך עברה לצילומי צבע. הסדרה מדברת על הורבינק בן השבע החווה הרפתקאות ביתיות כל יום עם אביו. יחד הם תמיד מסתבכים בצרות, או שפשוט מגיעים לאי הבנה משותפת, ולבסוף תמיד מגיעה חברתו של הורבינק ועוזרת להם לסדר את המצב. לאחרונה השתתפו ספייבל והורבינק בפרסומת לחברת הרכב סקודה בגרמניה.

==דמויות==
*יוזף ספּייבּל - מורה כושל. גבוה ורזה למדי. אביו של הורבינק. אוהב לישון ולקרוא בעיתון. השתתף לאחרונה בפרסומת לרכב סקודה.
*הוּרבִינֶק ספּייבּל - ילד בן שבע. לעיתים שובב, לעיתים אנרגטי, לעיתים עצלן ולעיתים תחמן. בעל קול צפצפני במיוחד. בגרסאות הקודמות התומכים למכנסיים שלו היו בצבע ירוק וכיום הם בצבע אדום (ראו בתמונה). השתתף לאחרונה בפרסומת לרכב סקודה.
*מָאנִיצ'קה - חברתו ואולי גם קרובת משפחתו של הורבינק. לובשת משקפיים באופן קבוע ושמלה אפורה עם פרחים.
*גב' קטֶרינָה - סבתו של הורבינק. דמות אימהית למאניקה. חביבה וחובבת חיות.
*זֶ'ריק - כלבם של החבורה.

==חיקויים==
פסלם של ספייבל (בצד שמאל) והורבינק (ימין) הנמצא בעיר [[פלזן]]
דמותו של הורבינק נלקחה מצ'כוסלובקיה על ידי ברית המועצות. הורבינק השתתף בקומיקס הרוסי מורזילקה, ואף נעשו עליו כמה וכמה סרטי אנימציה. בכללי, איש בברית המועצות לא ידע על סיפורו האמיתי של הורבינק.

==קישורים חיצוניים==

*[https://web.archive.org/web/20110525182837/http://www.spejbl-hurvinek.cz/england/enhlavni.html אתר התיאטרון] 
*[http://www.youtube.com/watch?v=omATmizwanI הפרסומת לסקודה ביוטיוב] 

קטגוריה:צ'כוסלובקיה: תרבות
קטגוריה:תוכניות טלוויזיה בכיכובן של בובות
עצומה

עצומה (בלועזית: פטיציה) היא פנייה לגוף ציבורי (כגון גוף ממשלתי, או חברה ממשלתית), לאיש ציבור או לגוף פרטי בבקשה כי ישנה את התנהגותו או יפעל לקדם מטרה מסוימת שחפצים בה מארגני העצומה.

העצומה נחתמת על ידי אנשים רבים, במטרה שהמספר הרב של החותמים עליה יפעיל לחץ וישפיע על התנהגות הגוף הנבחר השואף לרצות את בוחריו, או החברה החוששת לפגיעה בשמה ורווחיה בשל חרם צרכני כנגדה.

==היסטוריה==
פניות של אנשי ציבור למוסדות שלטון ידועות לכל אורך ההיסטוריה. אנשים פנו אל גופי השלטון בבקשות שונות, אולם לרוב אלו היו חתומות על ידי הפונה בלבד. ברפובליקה של ונציה ניתן היה לפנות למוסדות השלטון של הרפובליקה במעין "מלשינון" - תיבות אליהן יכלו להכניס הודעות אנונימיות. מאמרו של אמיל זולא, "אני מאשים...!", הוא פנייה לציבור התוקפת את התנהלות מערכת המשפט בצרפת במהלך פרשת דרייפוס. הזכות לפנות לשלטון בטענה כנגד מעשיו עוגנה באנגליה עוד בשנת 1215 במגנה כרטה.

עצומות במובנן המודרני - חתימה של אישים רבים על מסמך, הפכו מקובלות רק עם התפתחות שיטת הממשל הדמוקרטית המודרנית, במסגרתה אישי ציבור נבחרים מעת לעת, והעדר תמיכה ציבורית יכול להביא לתבוסה במערכת הבחירות. שיטות אלה הפכו את העצומה לכלי פוליטי בר השפעה.

השימוש הפוליטי המודרני בעצומות החל במאה ה-18 ובראשית המאה ה-19 בבריטניה. עצומות הוגשו לחברי הפרלמנט הבריטי על מנת שאלה יוצגו במהלך דיוני הפרלמנט וישפיעו על הצבעת חברי הפרלמנט.

התיקון הראשון לחוקת ארצות הברית מגן על הזכות להגיש עצומה לממשל כחלק מחופש הביטוי.

באמצע המאה ה-19, בין השנים 1836–1840, חתמו למעלה מ-2 מיליון מתנגדים לעבדות על עצומה שהוגשה לממשלת ארצות הברית.

ב-1891 הגיש הכומר הציוני נוצרי ויליאם יוג'ין בלקסטון את עצומתו למען השבת ארץ ישראל לעם היהודי לנשיא ארצות-הברית, בנג'מין הריסון.

דוגמה לעצומה אשר בעיקרה הייתה חסרת כוח פוליטי אולם הייתה בעלת השפעה רבה, היא העצומה שנחתמה על ידי מיליוני אנשים ברחבי העולם בפנייה לממשלת דרום אפריקה בתקופת האפרטהייד לשחרר את נלסון מנדלה. עצומה זו נחתמה על ידי אנשים שאינם בעלי זכות הצבעה בדרום אפריקה, ולכן לא היוותה השפעה פוליטית ישירה על ממשלת המדינה, אולם מספר החותמים הרב הביא לכך שממשלות זרות לחצו על דרום אפריקה לשחרר את מנדלה.

בעבר נחתמו עצומות על ידי מתנדבים שעברו מבית לבית והחתימו את התומכים בעצומה, או עמדו בקרנות רחוב והחתימו את התומכים בעצומה. בעקבות פיתוח האינטרנט, התפשט הנוהג של חתימה על עצומות בפלטפורמה המקוונת, לעיתים בעמודי אינטרנט פשוט מאוד, ועדכון הציבור אודותיהם באמצעות דואר אלקטרוני והרשתות החברתיות.

==קישורים חיצוניים==

* [http://lawbrain.com/wiki/Petition Petition], LawBrain.com, February 25, 2010
* 

*
קטגוריה:ערכים שבהם תבנית בריטניקה אינה מתאימה
קטגוריה:מחאה
קטגוריה:מדע המדינה
קטגוריה:דרכי מחאה
יעקב ברונר

יעקב ברונר (1908 - ו' בסיוון תשמ"ז, 3 ביוני 1987) היה עסקן דתי ישראלי, מראשי פועלי אגודת ישראל. עיתונאי, מזכיר הוועד הפועל של המפלגה ועורכו של היומון שלה, "שערים".

==קורותיו==
נולד בפולין למשפחה של חסידות גור. בצעירותו עברה המשפחה לאנטוורפן. חניך ישיבת הרב רוטנברג שבאנטוורפן, וכמו כן בעל השכלה תיכונית.

בשנת 1945, לאחר מלחמת העולם השנייה עלה מבלגיה לישראל. היה מנהל המרכז הרוחני של פא"י ויו"ר 'יד בנימין', ועשה בשליחות התנועה בחו"ל. נמנה עם מייסדי פא"י בשווייץ. במשך שנים ערך את ביטאון התנועה "שערים".

נמנה בין המועמדים הראשונים ברשימות פא"י לכנסת. מאז 1965 הוצב כאחרון ברשימה לכנסת. בבחירות לכנסת האחת עשרה בשנת 1984, שבה שולבה פא"י ברשימת מורשה, היה ברונר אחד האישים הסמליים שנעלו את הרשימה יחד עם יוסף שפירא והרב משה צבי נריה.

התגורר בבני ברק, נפטר בחג השבועות תשמ"ז. בן אחיו הוא הזמר החסידי שמואל ברונר.

בנו ברוך מבני ברק היה אחד מראשי התובעים אשר הובילו לפירוק הסתדרות פועלי אגודת ישראל.

==הערות שוליים==

קטגוריה:בני ברק: אישים
קטגוריה:עורכי עיתונים ישראלים
קטגוריה:פעילים פוליטיים ישראלים
קטגוריה:פעילי פועלי אגודת ישראל
קטגוריה:סגל שערים
קטגוריה:ישראלים ילידי פולין
קטגוריה:ישראלים שנולדו ב-1908
קטגוריה:ישראלים שנפטרו ב-1987
מסגד א-זידאני

מסגד א-זידאני
ציור של מסגד א-זידאני משנת 1964 מאת [[לודוויג בלום]]
מסגד אל-זידאני (בערבית - مسجد الزيداني - תעתיק: "מסג'ד א-זידאני") הוא מסגד שנבנה על ידי דאהר אל-עומר בטבריה.

בנייתם של שני המסגדים בטבריה מקושרת למשפחתו של דאהר. האחד - מסגד הים, אותו שיפץ, והשני - מסגד א-זידאני (המכונה גם "מסגד אל עומרייה" או "מסגד אל-עומרי" על שם עומר, אבי דאהר). יש המייחסים את בניית מסגד א-זידאני לצולייבי, בנו של דאהר.

בכניסה למסגד כתובת משיש המתארכת את בנייתו לשנת 1156 להיג'רה (המקבילה לשנת 1743), ועל פי הכתובת במקום שכן מסגד קודם בשם "מסגד היסמין". מבנה המסגד, שחלל התפילה שלו מכוסה בכיפה גדולה אחת, מתייחס לאדריכלות העות'מאנית הקלאסית, פרי יצירתו של מימר סינאן. שערי המסגד מעוטרים באבלק, מוטיב אדריכלי אופייני לאדריכלות הממלוכית והעות'מאנית הכולל בנייה לסירוגין באבנים מצבעים שונים.

עם השנים היה המסגד לסמל חזותי של טבריה, ואף הופיע באופן בולט בבולי דואר של נוף טבריה בסדרה של נופי ארץ ישראל שהוציאו שלטונות המנדט הבריטי בשנת 1927 בערכים של 50, 90, 100 ו-200 מיל ארץ ישראלי.

בשנת 1938 נרצח בסמוך למסגד ראש עיריית טבריה, זאכי אלחדיף. כיום עומדת במקום אנדרטה לזכרו, שהוקמה בשנת 2009.

לאחר מלחמת העצמאות ופינוי ערביי העיר עמד המסגד נעול ושומם. כיום המסגד נמצא במרכזו של מתחם קניות הסמוך לטיילת בטבריה, כשהוא סגור ואין אליו כניסה. חצר הטהרה ששכנה בקדמת המסגד נהרסה, ומכל צדי המסגד הוקמה רחבה מרוצפת שלצדיה חנויות ומרכז מסחרי.

== קישורים חיצוניים ==

==הערות שוליים==

קטגוריה:טבריה: מבני דת
זידאני
קטגוריה:התקופה העות'מאנית: מבנים
הוצאת רכס

"רכס פרויקטים חינוכיים" (או בשמה המוכר יותר, "הוצאת רכס") היא חברה העוסקת בפיתוח ספרי לימוד, הוצאתם לאור והפצתם. ההוצאה נחשבת לאחת מן הגדולות בישראל בתחום זה.

== אודות החברה ==
נבואות עמוס]]

החברה נוסדה בשנת 1980 ובקטלוג הספרים שלה ניתן למצוא ספרי מדעים, ספרי לימודי תנ"ך, שפות, מתמטיקה, סוציולוגיה, פסיכולוגיה, אזרחות, סביבה ואקולוגיה, כימיה, היסטוריה. ספרי הלימוד של החברה מתמקדים בבתי ספר יסודי ותיכונים אך ישנם גם ספרים לגיל הרך וללימודים אקדמיים.

הוצאת רכס הייתה הראשונה לזהות את הפוטנציאל השיווקי ביצירת ספרי לימוד המותאמים במיוחד למיקוד המופץ על ידי משרד החינוך.

== מחברים בולטים ==
בין אנשי החינוך אשר הוציאו ספרים בהוצאת רכס ניתן למנות את הבאים:
* תנ"ך: נחמה ליבוביץ, יאיר זקוביץ, יאירה אמית, אבי שגיא ואדיר כהן.
* לשון: מרדכי רוזן, דליה קורח שגב ומאיה פרוכטמן.
* היסטוריה: אייל נווה
* סביבה ואקולוגיה: עזריה אלון
* חינוך: פנינה קליין ואברהם שטאל
* ספרות ושירה: רינה צדקה
* תקשורת: יצחק רועה
* פסיכולוגיה: ציפי בר־אל, מרים נוימאיר
נוסף על כך הוצאת רכס יזמה את הוצאת העיתון "מבט לחינוך", העיתון המסחרי הראשון בישראל המוקדש לנושאי חינוך.

== קישורים חיצוניים ==
* 
*
* [http://www.mikudim.co.il/ אתר מיקודי רכס]
* 

==הערות שוליים==

רכס
קטגוריה:ישראל: חברות שהוקמו ב-1980
דן זהבי

דן זהבי (בדנית: Dan Zahavi; נולד ב-6 בנובמבר 1967 בקופנהגן) הוא פילוסוף דני, פרופסור העומד בראש מועצת המחקר של המרכז לחקר הסובייקטיביות באוניברסיטת קופנהגן.

זהבי נולד בקופנהגן שבדנמרק לאב ישראלי ולאם דנית. למד באוניברסיטת קופנהגן וכן באוניברסיטה של לוון בבלגיה.

כתביו מתמקדים בפנומנולוגיה ובעיקר בפילוסופיה של הוסרל. זהבי הוא עורך-שותף של כתב העת "פנומנולוגיה ומדעי הקוגניציה" (Phenomenology and the Cognitive Sciences).
בשנת 2006 זכה זהבי בפרס על מחקריו ממשרד המדע הדני ובשנת 2007 נבחר כחבר בחברה הדנית המלכותית למדע ורוח.

==קישורים חיצוניים==
* [https://scholar.google.co.uk/citations?user=nuQOo2oAAAAJ&hl=en דן זהבי], גוגל סקולר
* [http://cfs.ku.dk/staff/?pure=en/persons/34520 דן זהבי], באתר האוניברסיטה של קופנהגן 
* 
* [https://www.youtube.com/watch?v=qpHXbvJnSrE מלכודת האמפתיה] על החיבה האנושית ובעיית העדפת הקרובים והמוּכָּר. (ערוץ המכון לאמנות ודעות, יוטיוב)

קטגוריה:פנומנולוגיה
קטגוריה:פילוסופים דנים
קטגוריה:קופנהגן: אישים
קטגוריה:בוגרי אוניברסיטת קופנהגן
קטגוריה:סגל אוניברסיטת קופנהגן
קטגוריה:דנים שנולדו ב-1967
אורי אלון (ביולוג)

אוּרי אלון (נולד ב-16 במרץ 1969 בתל אביב) הוא פרופסור מן המניין במחלקה לביולוגיה מולקולרית במכון ויצמן למדע, מחלוצי המחקר בביולוגיה מערכתית. 

== ביוגרפיה ==
בצבא שירת אלון בתוכנית תלפיות ובמסגרתה סיים תואר ראשון באוניברסיטה העברית בירושלים בפיזיקה ובמתמטיקה בשנת 1989. את התואר השני סיים גם באוניברסיטה העברית בשנת 1992, ואת לימודי הדוקטור לפיזיקה תאורטית — במכון ויצמן למדע בשנת 1996. בשנת 1996 זכה במלגת רוטשילד לחוקרים צעירים מצטיינים. במסגרת הפוסט-דוקטורט התמחה במחלקה לביולוגיה בפרינסטון.

== קריירה אקדמית ==
בשנת 2000, כשנה לאחר סיום הפוסט דוקטורט, התמנה אלון לחוקר בכיר במכון ויצמן כאשר מחקריו התמקדו בנקודת מבט אינטרדיספלינרית המשלבת ביולוגיה מולקולרית ופיזיקה של מערכות מורכבות. ארבע שנים מאוחר יותר מונה לפרופסור חבר, ובשנת 2008 מונה לפרופסור מן המניין.

מ-2020 פרופסור אלון הוא חבר באקדמיה הישראלית למדעים.

=== מחקר ===
אלון הוא מחלוצי המחקר של ביולוגיה מערכתית. כמו כן, מחקרו מתאפיין בשימוש בחקר רשתות ובמודלים פיזיקליים על מנת לאפיין מערכות ביולוגיות מורכבות, הכוללות רשתות של חלבונים וגנטיקה מולקולרית כמו גם תהליכים קוגניטיביים גבוהיים של התנהגות אנושית כמו יכולת אלתור ויצירתיות.

ספרו An Introduction to Systems Biology: Design Principles of Biological Circuits, שיצא לאור בשנת 2006, מציג את עקרונותיה של הביולוגיה המערכתית.

==פרסים==
* 1996 מלגת רוטשילד לחוקרים צעירים מצטיינים.
*2004 - פרס אוברטון מטעם החברה הבינלאומית לביולוגיה חישובית.
* 2005 - פרס מייסדי טבע.

==קישורים חיצוניים==

* 

* [http://www.weizmann.ac.il/mcb/UriAlon/homepage דף הבית של פרופ' אורי אלון], במכון ויצמן למדע
* [http://www.hayadan.org.il/מחקר-במכון-ויצמן-מראה-דמיון-בין-רשתות-ג מחקר במכון ויצמן מראה דמיון בין רשתות גנים, תאי עצב, שרשרות מזון והאינטרנט], באתר הידען, 10 בנובמבר 2002
* [http://heb.wis-wander.weizmann.ac.il/אבולוציה-בסביבה/חדשות-מדע-בשפה-ידידותית אבולוציה בסביבה], "המכון", 30 בנובמבר 2007
* 
* [http://www.iscb.org/images/stories/newsletter/newsletter7-3/overton.html Dr. Uri Alon Named as ISCB 2004 Overton Prize Winner], ISCB Newsletter
* [https://web.archive.org/web/20100227073237/http://www.iiweekend.com/urialon.htm Professor Uri Alon], iiweekend.
* [http://don411.com/don411/blogs/entry/Prof-Uri-Alon-of-the-Department-of-Molecular-Cell-Biology-at-the-Weizmann-Institute-of-Science-From-Proteins-to-Personalized-Treatments Prof. Uri Alon of the Department of Molecular Cell Biology at the Weizmann Institute of Science: From Proteins to Personalized Treatments]

==הערות שוליים==

קטגוריה:סגל מכון ויצמן למדע: ביולוגיה
קטגוריה:פיזיקאים ישראלים
קטגוריה:ביולוגים ישראלים
קטגוריה:בוגרי תוכנית תלפיות
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:זוכי פרס מייסדי טבע
קטגוריה:ישראלים שנולדו ב-1969
פסוראלן

המבנה הכימי של פסוראלן
פסוראלן (באנגלית: Psoralen) הוא תרכובת הבסיס היסודית, במשפחה של תרכובת כימיקל אורגני טבעי, בשם פוראנוקומרין (Furocoumarin). הוא מקורב מבנית לקומרין (Coumarin) על ידי הוספת טבעת פוראן (Furan), ועשוי להיחשב לנגזרת של אומבליפרון (Umbelliferone).

פסוראלן הוא מוטגן, רעלן פוטוטוקסי ופוטוקרצינוגני שפוגע בדנ"א וברקמות ועלול לגרום לבני אדם האוכלים אותו רגישות קיצונית לאור השמש. הוא מצוי באופן טבעי בזרעיו של צמח השרעול, וכמו כן בתאנים, בסלרי, בפטרוזיליה, בצמח הזנטוקסילום, בצמח האנג'ליקה הסינית ובתפוז ברגמוט (זן הדרי שאינו משווק למאכל, אך נמצא בתה מסוג ארל גריי). כמו כן נעשה שימוש נרחב בפסוראלן בטיפול PUVA, שהיא שיטת טיפול למחלות עור ויטיליגו, פסוריאזיס, אקזמה, בהרת ולימפומת עור של תאי T.

השימוש בפסוראלן צריך להיעשות בזהירות, מאחר ש רבים הם רעילים ביותר עבור בעלי חיים. אחדים מהפורוקומרינים נמצאים אף בשימוש בנחלים באינדונזיה לצורך לכידת דגים.

== שימושים ==
שימוש חשוב בפסוראלן הוא ב-PUVA, טיפול לבעיות עור, כגון ויטיליגו פסוריאזיס (בהרת), פסוריאזיס ואקזמה. הפסוראלן מגביר את רגישות העור לאור אולטרה סגול, ומאפשר קבלת אדמומיות בעור (החיונית לתהליך הריפוי) גם באור UVA. UVA לבדו ללא פסורלן לא גורם לאדמומיות בעור גם בעוצמות גבוהות, אך יחד עם הפסוראלן כאשר העור נחשף ל-UVA הוא כן מקבל אדמומיות.

הפסוראלן נמרח תחילה על העור או נבלע דרך הפה, כדי להפוך את העור לרגיש יותר לאור, ולאחר מכן העור נחשף לקרינה על סגולה מטווח UVA. טיפול ה-PUVA הוא בעל יעילות קלינית גבוהה, אך תופעת הלוואי שלו היא הזדקנות העור וסיכון מוגבר לסרטן העור.
פסוראלן גם הומלץ לטיפול באלופציה (אובדן שיער חלקי) וגם בטיפול אפרזיס, שַם הפסוראלן נמהל עם תאי הדם הלבנים שהוצאו, לפני החשיפה לקרינת העל סגולה.

הפסוראלן הוא מוטגן, ולשם כך נעשה בו שימוש במחקרים בביולוגיה מולקולרית. פסוראלן המוחדר לתא, תוך חשיפה לאור על סגול (קרינת UVA) יכול לגרום לנזק חמור ל-DNA, עד כדי אפופטוזה (השמדה עצמית מבוקרת של התא).
על אף תכונת הפוטוקרצינוגניות של הפסוראלן, נעשה בו שימוש בתור חומר משזף, בתוך תכשירי קרם הגנה מפני השמש, עד לשנת 1996 בה נאסר החומר לשימוש (כ-15 שנה לאחר שתכונת הפוטוקרצינוגניות של הפסוראלן הייתה ידועה).
פסוראלן נמצא בשימוש בתכשירי האצת שיזוף, אך על המשתמשים בהם להיות מודעים לכך שפסוראלן מגביר את רגישות העור לקרינת השמש. אנשים בעלי עור בהיר נמצאים בסיכון פי 4 לחלות במלנומה, מאשר בעלי עור כהה, כאשר המינון גבוה מידי וגורם לכוויה בעור.

הפסוראלן התגלה במצרים העתיקה וככל הנראה נעשה בו שימוש רפואי במצרים העתיקה.

== לקריאה נוספת ==
* ד"ר שרון מועלם, דווקא החלשים שורדים, אריה ניר, 2009.

== קישורים חיצוניים ==

* [http://www.pnas.org/content/79/15/4594.short PNAS]

== הערות שוליים ==

קטגוריה:תרכובות אורגניות
קטגוריה:חמצן: תרכובות
ראלף קירקפטריק

ראלף קירקפטריק (באנגלית: Ralph Kirkpatrick; 10 ביוני 1911 - 13 באפריל 1984) היה מוזיקאי, מוזיקולוג וצ'מבליסט אמריקאי. קירקפטריק נולד בליאומינסטר, מסצ'וסטס. עיקר פרסומו בא לו מן הקטלוג הכרונולוגי שערך לסונאטות לכלי מקלדת של דומניקו סקרלטי.

== חייו ועבודתו ==

קירקפטריק למד תולדות האמנות באוניברסיטת הרווארד והמשיך ללימודים בפריז, אצל נדיה בולאנז'ה ואצל ונדה לנדובסקה, הצ'מבליסטית שעבודתה החלוצית העניקה חיים מחודשים לצ'מבלו. עוד השתלם אצל ארנולד דולמטש בהאזלמיר, היינץ טיסן בברלין וגונתר ראמין בלייפציג. בשנים 1933–1934 לימד באוניברסיטת מוצרטיאום בזלצבורג, אוסטריה. מלגת גוגנהיים אפשרה לו לאחר זאת לחקור כתבי יד ופרטיטורות באירופה.

משנת 1940 כיהן כפרופסור באוניברסיטת ייל, שם פרסם ביוגרפיה של דומניקו סקרלטי והוצאה ביקורתית של מכלול יצירות סקרלטי (1952). רשימה מוסכמת של יצירות אלה מצוינת עכשיו במספרי קירקפטריק (שסומנו בעבר ב-Kk.ובהוצאות מאוחרות יותר ב-.K בלבד), רישום הנחשב כיום לשיטת המספור התקנית והמוסמכת לסונאטות לכלי מקלדת של סקרלטי (על אף שתי שיטות מספור מתחרות, לפחות) (ראו אופוס (מוזיקה)).

קירקפטריק הקליט מספר רב של יצירות צ'מבלו מאת באך (הקלטות ארכיב). כמו כן הפיק הוצאה של וריאציות גולדברג של באך (1938, הוצאת שירמר, ניו יורק - 37149) הכוללת דיון נרחב בעיטורים, אצבוע, פיסוק, דינמיקה ופרשנות כללית. כמו כן חיבר את "פרשנות לפסנתר המושווה של באך: מסה של מבצע", שיצאה לאור לאחר מותו. 

קירקפטריק ניגן גם מוזיקה מודרנית, כולל הקונצ'רטו לצ'מבלו ותזמורת של קווינסי פורטר, סונאטה לכינור וצ'מבלו של דריוס מיו והקונצ'רטו הכפול לצ'מבלו, פסנתר ותזמורת קאמרית מאת אליוט קרטר, שהוקדש לו.

כנגן ואמן מקליט, נודע בעיקר בביצועי הצ'מבלו שלו ליצירות המקלדת של יוהאן סבסטיאן באך ודומניקו סקרלטי. הוא הקליט גם בקלוויקורד (למשל, את האינוונציות לשניים ושלושה קולות של באך) ובפורטה-פיאנו (בייחוד יצירות של מוצרט).

ראלף קירקפטריק מת בגילפורד, קונטיקט בגיל 72.

== מקור ==
*[https://web.archive.org/web/20110224042126/http://www.bu.edu/library/music/ralphkirkpatrick.html Ralph Kirkpatrick: A Bibliography and Discography ביבליוגרפיה ודיסקוגרפיה של ראלף קירקפטריק] מרדית קירקפטריק, ספריית המוזיקה של אוניברסיטת בוסטון,

== קישורים חיצוניים ==

* 
<div style="direction: ltr;">
* [https://web.archive.org/web/20181117212706/http://echambermusic.net/ echambermusic.net] - A table of all Scarlatti's keyboard works. To find a work (or a group ofworks) - sort a column by the available information such as catalog # (Longo, Kirkpatrick or Pestelli) or an attribute (e.g. key, time signature). Then, it is also possible to find the corresponding unknown items of that work. 
</div>

קטגוריה:מוזיקולוגים אמריקאים
קטגוריה:נגני צ'מבלו
קטגוריה:מוזיקאים אמריקאים

קטגוריה:סגל אוניברסיטת מוצרטיאום
קטגוריה:אמריקאים שנולדו ב-1911
קטגוריה:אמריקאים שנפטרו ב-1984
ברקוניים

ברקוניים (שם מדעי: Braconidae) היא משפחה של צרעות טפיליות ואחת ממשפחות החרקים העשירות ביותר. ברחבי העולם קיימים בין 50,000 ל-150,000 מינים שונים המחולקים ל-45 תת-משפחות ו-1,000 סוגים. 
צבעם לרוב חום-שחור, אך ידועים גם מינים צבעוניים. הנקבה מטילה לרוב את הביצה הטפילית בזחלים של חיפושיות, זבובים או פרפראים.

==קישורים חיצוניים==

* 

קטגוריה:דבוראים שנציים
בית פאצי

שלט האצולה של משפחת פאצי]]
בית פאצי (באיטלקית: Pazzi) הייתה משפחת אצולה טוסקנית, שעסקה בעיקר בבנקאות במהלך המאה ה-14 וה-15 בפירנצה. 

הם ידועים בעיקר בשל "מזימת פאצי", שבה ניסו בני המשפחה להתנקש בחייהם של שניים מראשי המשפחה היריבה בשליטה על פירנצה, משפחת מדיצ'י. ב-1478 הותקפו לורנצו דה מדיצ'י, שניסה לפגוע באינטרסים של בני משפחת פאצי, ואחיו ג'וליאנו בקתדרלה של פירנצה. ג'וליאנו נרצח אך לורנצו הצליח להימלט. בתגובה תלו אנשי פירנצה את פרנצ'סקו סלוויאטי, הארכיבישוף של פיזה, שצידד במשפחת פאצי. האפיפיור סיקסטוס הרביעי, שתמך במשפחת פאצי, הכריז על נידויו של לורנצו דה מדיצ'י והטיל חרם על פירנצה. עקב כך נפוצו שמועות שהאפיפיור היה מעורב ברצח בקתדרלה. תגובתם של אנשי פירנצה, שהיו ברובם תומכי מדיצ'י, הייתה קשה והמשפחה ברחה מן העיר. 

אנדראה ד'פאצי היה גם מצנט אשר מימן בין היתר את בנייתו של משכן הפרנציסקנים בבזיליקת סנטה קרוצ'ה בפירנצה, הידוע לעיתים כ"קפלת פאצי" (1442–1444), על ידי פיליפו ברונלסקי. 

שם המשפחה נובע מטענתם כי הם מצאצאי "פאצו" (Pazzo, "המשוגע"), חייל שהיה בין הראשונים לעלות על חומות ירושלים במסגרת המצור על ירושלים ב-1099 במסגרת מסע הצלב הראשון. על פי המסורת, פאצו הביא עמו לפירנצה אבן מכנסיית הקבר. אנשי פירנצה נהגו להעניק לאיש משפחת פאצי את הכבוד בהדלקת אש מאבן זו ביום שבת הקדוש שלפני חג הפסחא, שתועבר לאש מזבח הקתדרלה של פירנצה ומשם תועבר אש לכל פירנצה. ביום למחרת, חג הפסחא, יודלקו זיקוקים מטיל בצורת יונה שיעבירו את האור לכל העיר.
את "מזימת פאצי" יזם יאקופו דה פאצי (1421–1480) שהיה גם ראש המשפחה, הוא רקם ובצע את הקנוניה יחד עם קרובי משפחתו, נזירים ומהפכנים אחרים.

== הקושרים ==
*פרנצ'סקו דה פאצי (1444–1478)
*אנטוניו מאפיי (1450–1478)
*הארכיבישוף פרנצ'סקו סלוויאטי (1443–1479)
*סטפנו דה בניונה (1418–1478)
*ברננדו די בנדינו ברונצ'לי (1453–1479)
* רנאטו ד'פאצי (1442–1478)

תולדות בית פאצי, ובייחוד "מזימת פאצי" מוזכרים במספר יצירות תרבות פופולרית. בין היתר, עוסק משחק המחשב Assassin's Creed II באופן חלקי ב"מזימת פאצי".

כמו כן, המשפחה מוזכרת רבות בסדרת הטלוויזיה "הסודות של דה וינצ'י"

==קישורים חיצוניים==

קטגוריה:ערכים שבהם תבנית בריטניקה אינה מתאימה
פאצי
פאצי
פאולוס הדיאקון

פאולוס הדיאקון (סביבות 720 – 13 באפריל, ככל הנראה בשנת 799), הידוע גם כפאולוס דיאקונוס (Paulus Diaconus), ורנפרד (Warnefred), בארנפרידוס (Barnefridus), וקאסינסיס (הנזיר ממונטה קאסינו, Cassinensis), היה היסטוריון, משורר ונזיר בנדיקטיני בן המאה ה-8 שהתפרסם בחיבורו בנושא ההיסטוריה של הלומברדים. נחשב בעיני חלק מן החוקרים ל"אבי ההיסטוריוגרפיה האיטלקית".

פאולוס נולד בפריולי למשפחת אצולה שהייתה מצאצאי הלומברדים שהגיעו עם אלבוין לאזור. המשפחה גורשה חלקית על ידי האווארים אבל סבו של פאולוס נותר באזור צ'יבידלה דה פריולי של ימינו והקים שם משפחה. פאולוס התחנך בחצר המלך רטכיס בפאביה ולאחר מכן הפך עצמו למחנך והיה למחנכה של הנסיכה אדלפרגה . לפני 774 נכנס למנזר מונטה קאסינו, ככל הנראה עם הכיבוש הקרולינגי. 

לבקשת אדלפרגה ובעלה, אריכיס השני, החל בכתיבת ספר המתאר את ההיסטוריה של רומי, שהגיעה עד ימי יוסטיניאנוס הראשון והשלימה עם 16 כרכיה את עבודתו של ההיסטוריון הרומי אוטרופיוס. ב-782 נסע לחצרו של קרל הגדול על מנת לסייע לאחיו, שנקלע לצרה לאחר שסייע להתקוממות. לבקשת קרל הגדול, תמורת המחילה לאח, נשאר פאולוס בחצר המלך ולימד שם. בחצר חיבר כמה מעבודותיו, כולל ספר היסטוריה פרו-קרולינגי, ה-Gesta episcoporum Mettensium. פאולוס פנה למונטה קאסינו ב-787 וכתב שם את עבודותיו, כולל "תולדות הלומברדים" (Historia gentis Langobardorum). מת במונטה קאסינו.

==קישורים חיצוניים==

* 

==הערות שוליים==

קטגוריה:היסטוריונים איטלקים
קטגוריה:ילידי 720
קטגוריה:נפטרים ב-799
נתן פרידלנד

הרב נתן פרידלנד (תקס"ח - י"ח באדר ב' תרמ"ג ; 1808–1883) היה רב, דרשן, סופר ופעיל למען רעיון יישוב ארץ ישראל בתקופת מבשרי הציונות.

==ביוגרפיה==
נולד בשנת 1808 בערך בעיר טאורגה בליטא, ושימש בה כדרשן. היה תלמידו של רבי צבי הירש ברוידא רבה של סלנט ושל ר' יוסף זונדל מסלנט. הוא הגיע בדרך עצמאית לעיסוק ביישוב ארץ ישראל ובדרכי הגאולה, וסבר כי הגאולה תבוא בדרך הטבע, כאשר השלב הראשון יהיה 'קיבוץ ראשון' של לומדי תורה שיעלו לארץ כדי לשבת וללמוד, ו'קיבוץ שני' יהיה כאשר מלכי הגויים יתעוררו לשלוח את היהודים לארצם. היה מסתובב בערים ובעיירות, ובדרשותיו עורר את שומעיו לעודד עלייה לארץ ישראל ולרכוש שם קרקעות. במסגרת מסעותיו כדי להשיג הסכמות לספרו הראשון "כוס ישועה ונחמה" ביקר ב-1858 בעיר טורון ופגש את ר' צבי הירש קלישר. הרב קלישר מצא בו שותף לדעה ולדרך. גם המקורות בדברי חז"ל עליהם התבססו השניים היו דומים. הרב קלישר נתן לו הסכמה נלהבת לספרו, ומאז הפך פרידלנד לשותפו ולשליחו של הרב קלישר בפעולות השונות למען יישוב ארץ ישראל. 

ב-1860 נסע לפריז ושם פנה לאלברט כהן, מנהל ענייני הצדקה של משפחת רוטשילד, כדי שיתמוך ברעיון יישוב ארץ ישראל. הוא אף יעץ לרב קלישר לשלוח לכהן עותק מספרו דרישת ציון שהיה אז עדיין בכתב יד. בפריס הוא נפגש גם עם אדולף כרמייה, ממייסדי חברת כל ישראל חברים, ועורר גם אותו לעסוק ביישוב ארץ ישראל. שני האישים נטו לדעתו בשאלת ארץ ישראל. לאחר הצלחותיו אלה בפריס העז פרידלנד להגיש מכתב בקשה לקיסר נפוליאון השלישי, שהיה ידוע כתומך נלהב בשחרור עמים מדוכאים. למכתבו צירף גם מכתב מאת הרב קלישר. הוא התקבל לראיון אצל הקיסר וביקש ממנו שישתדל שהמדינות תמסורנה את ארץ ישראל ליהודים. הקיסר ענה לו במכתב בו טען כי היחסים עם האימפריה העות'מאנית אינם מאפשרים לפעול למען ארץ ישראל כעת, אולם כשיישתפרו היחסים ישתדל לעשות זאת. עם המכתב הזה נסע ללונדון ופגש במשה מונטיפיורי בניסיון לרתום אותו לעניין, אך משה מונטיפיורי דחה את פנייתו.

ב-1866 הוציא את המהדורה השנייה של "דרישת ציון". הוא הרבה להסתובב בקהילות ישראל, דרש בענייני הגאולה, קרא לעלייה וגייס כספים ליושבי ארץ ישראל. לאחר מות הרב קלישר ב-1874 ניסה לגייס כספים לפיתוח החלקה שרכש הרב קלישר מול קבר רחל, "נחלת צבי" אולם הדבר לא עלה בידו והחלקה נשארה שוממה. הוא עלה ארצה בסוף ימיו ונפטר בי"ח באדר ב' תרמ"ג (1883) ונטמן בהר הזיתים.

==משנתו==
הרב פרידלנד אמר על עצמו: "מחצית שנות חיי הקדשתי לטיפוחה של ארץ ישראל". 

בספרו "יוסף חן" הביא את דברי רבו רבי זונדל מסלנט שבעצמו עלה לארץ ישראל, וטען כי אין הגאולה תלויה בתשובה, אלא בפעולת עם ישראל לעלות לארץ וליישב אותה. 

==ספריו==
* [http://www.hebrewbooks.org/32760 כוס ישועה ונחמה - חלק א], ברסלויא תרי"ט
* קול צופייך, המבורג תרכ"ד
* [http://www.hebrewbooks.org/34273 סולו סולו המסילה], לעסלא תרכ"ו
* [http://www.hebrewbooks.org/32548 יוסף חן - חלק א], ורשה תרל"ח
* [http://www.hebrewbooks.org/32549 יוסף חן - חלק ב], ורשה תרל"ט
* קול אבירי הרועים

כתבי הרב פרידלנד בתוספת מבוא הערות וביאורים מאת ד"ר ישראל קלוזנר, ראו אור בהוצאת מוסד הרב קוק בשנת תש"מ.

==קישורים חיצוניים==

* 

== הערות שוליים ==

קטגוריה:רבנים ליטאים
קטגוריה:מבשרי הציונות
קטגוריה:רבני הציונות הדתית
קטגוריה:רבנים אורתודוקסים
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים: חלקת הפרושים
קטגוריה:עולים לארץ ישראל בשנים 1800–1881
קטגוריה:ליטאים שנולדו ב-1808
קטגוריה:נפטרים ב-1883
יהודה נחשוני

יהודה נחשוני (רזמיבש) (כ"ח בשבט תרע"ה, 12 בפברואר 1915 - ג' בחשוון תשמ"ג, 20 באוקטובר 1982) היה מראשי פועלי אגודת ישראל, עיתונאי, סופר ואיש הגות. שימש כעורך היומון שערים.

==ביוגרפיה==
נולד במחוז מרמורש שבטרנסילבניה (כיום רומניה). בעל השכלה תורנית. פרסם בחו"ל ספר שירים, וכמו כן חיבר ספרים ביוגרפיים על השל"ה והבעל שם טוב.

עלה לישראל בשנת 1950. עם בואו החל בפעילות פוליטית במסגרת פא"י והיה חבר מזכירות המפלגה. בשנות ה-50 שימש סגן העורך של ביטאון התנועה "שערים", ומשנות ה-60 ועד פטירתו, במשך כעשרים שנה, שימש כעורך העיתון.

היה בעל השקפה לאומית-חרדית. פרסם בקביעות מאמרי הגות והשקפה על מכלול הנושאים שעל סדר יומה של היהדות הדתית והחרדית בישראל. לא נמנע מלהתעמת עם דעותיהם של גדולי התורה של אגודת ישראל, ועקב כך ספג ביקורת מצד חרדים.

במשך שנים פרסם מעל גבי העיתון דברי הגות ופרשנות על פרשיות התורה. לימים הוציא את מאמריו בסדרת הספרים "הגות לפרשיות השבוע" שזכתה לתפוצה רבה.

לאחר מותו הנציחה עיריית בני ברק את זכרו בקריאת רחוב על שמו בשכונת נוה אחיעזר שהקימה פא"י, ובראשיתה הוא עצמו היה מתושביה. בית הכנסת המרכזי של פא"י במרכז העיר נקרא על שמו - "נר יהודה" (נ"ר - ראשי התיבות של שם משפחתו: נחשוני-רזמיבש).

== חיים אישיים ==
התגורר בבני ברק.

בניו הם הרב משה נחשוני, רב שכונה בראשון לציון וראש מחלקת הכשרות בעיר, והעיתונאי יצחק נחשוני.

==מספריו ומחקריו==
*הגות בפרשיות התורה - פרשנות מקורית לפי פרד"ס בהכוונת ראשונים ואחרונים (2 כרכים)
*החתם סופר - אישיותו ופעליו
*משפחת ה"כהנים" בסיגט - ביטאון מרמורש-סיגט, ינואר 1971

==קישורים חיצוניים==
* 

קטגוריה:בני ברק: אישים
קטגוריה:עורכי עיתונים ישראלים
קטגוריה:פעילי פועלי אגודת ישראל
קטגוריה:יהודים ממרמורש
קטגוריה:סגל שערים
קטגוריה:עולים בשנות ה-1950
קטגוריה:ישראלים שנולדו ב-1915
קטגוריה:ישראלים שנפטרו ב-1982
קטגוריה:מחברי ספרות תורנית
המשרד לביטחון הציבור של קנדה

ביטחון הציבור של קנדה (באנגלית: Public Safety Canada) הוא המשרד הממשלתי בקנדה האחראי להגנת אזרחי המדינה ולביטחון החברה הקנדית. שמות הארגון היו מחלקת מוכנות חירום ובטיחות הציבור והמחלקה למוכנות חירום וביטחון הציבור של קנדה. 

הארגון הוקם בדצמבר 2003 כחלק מלקחים שהופקו בעקבות פיגועי 11 בספטמבר וזוהי המקבילה הקנדית למשרד לביטחון המולדת של ארצות הברית. זוהי מחלקת ביטחון והזרוע הממשלתית לתיאום וניהול מצבי חירום בקנדה. למעשה, זוהי המקבילה הקנדית לפיקוד העורף והמשרד לביטחון הפנים.

==מבנה==
*סוכנות שירותי הגבול של קנדה (Canada Border Services Agency)
*המשטרה הרכובה המלכותית של קנדה (Royal Canadian Mounted Police )
*שירות הביון הביטחוני הקנדי (Canadian Security Intelligence Service)
*שירות בתי הכלא (Correctional Service Canada)
*מועצת החנינה הלאומית (National Parole Board)
*ועדת תלונות הציבור נגד המשטרה הרוכבת המלכותית של קנדה (Commission for Public Complaints Against the RCMP)
*ועדת הפיקוח החיצונית של המשטרה הרוכבת המלכותית הקנדית (RCMP External Review Committee)
*משרד חוקר מתקני המעצר (Office of the Correctional Investigator)

==ראו גם==
*המחלקה לביטחון המולדת של ארצות הברית
*מזכירות ביטחון הציבור המקסיקנית
*אם.וה.דה - המקבילה הרוסית
*המשרד למצבי חירום והגנה אזרחית של רוסיה

==קישורים חיצוניים==
* 

* [https://web.archive.org/web/20090328191522/http://www.safecanada.gc.ca/ www.safecanada.gc.ca קנדה בטוחה]
* [http://www.getprepared.gc.ca/ מוכנות החירום בקנדה]

קטגוריה:קנדה: צבא וביטחון
קטגוריה:ארגוני אכיפת חוק
קטגוריה:ארגוני הגנה אזרחית
קטגוריה:משרדי ביטחון פנים
מרכז יעקב הרצוג

מרכז יעקב הרצוג ללימודי יהדות הוא מוסד חינוכי הנמצא בקיבוץ עין צורים, העוסק בלימוד מקורות ישראל מנקודת מבט פלורליסטית.

== היסטוריה ==
המרכז הוקם בשנת 1989 על ידי תנועת הקיבוץ הדתי, על שמו של הרב ד"ר יעקב הרצוג, משפטן ודיפלומט ישראלי, "נוכח ריבוי תופעות של ניכור תרבותי וחברתי שאיימו ושעדיין מאיימות לפורר את הרקמה החברתית בישראל".<ref></ref> המרכז מצהיר כי הוא "אחד המוסדות האורתודוקסיים היחידים בישראל שעוסק בלימוד דיאלוגי ופלורליסטי של מקורות ישראל", ורואה את העיסוק במקורות התרבות היהודיים לגוניהם כמנוף לפיתוח שיח איכותי בחברה הישראלית.

מרכז הרצוג מקיים שיעורים, הרצאות, סדנאות ובתי מדרש לקהל הרחב, נשים וגברים, חילונים ודתיים כאחד. כ-4,000 משתתפים לוקחים חלק בתוכניות לימוד ואירועים מיוחדים מדי שנה. המרכז מדגיש בפעילותו את בני הנוער, ובכל שנה מאות בני נוער וצעירים משתלבים בתוכניות המרכז העוסקים בכינון זהות יהודית-ישראלית. בין היתר מפעיל המרכז את תוכנית "מנהיגי העתיד", המיועדת לטיפוח נוער בדרום הארץ. כמו כן המרכז מפעיל מספר תוכניות להכשרת מורים והשתלמויות בנושאי יהדות. מבנה המרכז נמצא בצמוד למבנה ישיבת הקיבוץ הדתי בעין צורים.

מאז שנת 2005 מתקיימת במרכז תוכנית "אופק", המיועדת לסטודנטים עולים מברית המועצות לשעבר.

בשנת 2007 הקים המרכז את מכינת "צהלי", המכינה הקדם צבאית הראשונה לבנות דתיות. הבנות לומדות, מתנדבות ופעילות באזור שנה שלמה לפי הגיוס לצה"ל. בשנת 2015 פתחה צהלי שלוחה נוספת בעין צורים, סמוך למרכז הרצוג. המכינה על שתי שלוחותיה מונה 75 חניכות וקרויה על שמה של תמר אריאל, הנווטת הדתיה הראשונה.

החל משנת 2014 החל מרכז הרצוג להפעיל את בית מדרש דרומא באוניברסיטת בן-גוריון כחלק מבתי מדרש לסטודנטים בדרום הארץ שהוא מפתח. בשנת 2022 זכה המרכז בפרס לחינוך יהודי על שם ד"ר חיים קונסטנטינר מטעם בית הספר לחינוך באוניברסיטת תל אביב.

== פרסומים ==
המרכז הוציא עד היום לאור מספר פרסומים בנושאי יהדות ומודרנה, והחל משנת 2004 שותף עם תנועת נאמני תורה ועבודה בהוצאת כתב העת "דעות".

בין הפרסומים ניתן למנות:
* יוסף אחיטוב, על גבול התמורה: עיון במשמעויות יהודיות בימינו - אסופת מאמרים, תשנ"ה.
* עין טובה: דו-שיח ופולמוס בתרבות ישראל - ספר היובל לטובה אילן, עורך: נחם אילן, תשנ"ט.
* תרבות יהודית בעין הסערה - ספר היובל ליוסף אחיטוב, עורכים: אבי שגיא ונחם אילן, תשס"ג.
* יובל ריבלין, העכבר ששאג: זהות יהודית בקולנוע האמריקני והישראלי, 2009.
* יוסף אחיטוב, משבי רוח: דברי הגות ומחשבה - אוסף מאמריו המאוחרים, עורכים: יקיר אנגלנדר ואבי שגיא.
* אסתר שפרעם, מאמר אסתר - שיעוריה של אסתר שפרעם, מרצה במרכז.

== שיתופי פעולה וסגל ==
המרכז חבר ב"ברית חושך לגרש" למאבק בגזענות בישראל (הוקמה בספטמבר 2009 על רקע פרסום הספר תורת המלך), יחד עם עוד כ-14 ארגונים דתיים וחילוניים.

בראש המרכז עמדה עד אוקטובר 2008 ד"ר גילי זיוון, לאחר מכן עמד ד"ר נח חיות ואותו החליפה שרה עברון. נכון לשנת 2022 עומד בראש המכון יונתן דובוב. בין שאר חברי הסגל והמרצים נמנו לאורך השנים טובה אילן, מייסדת המרכז, חוקר הקולנוע יובל ריבלין, הרב אילעאי עופרן, חגית ברטוב, דרורית וייס, ד"ר מיכל וולף, ד"ר גבי ברזילי, ד"ר ירון זילברשטיין, ד"ר שמואל פאוסט, פרופסור נחם אילן ועוד.

המרכז חבר באיגוד ההתחדשות היהודית “פנים״.

== קישורים חיצוניים ==
* 

== הערות שוליים ==

קטגוריה:מוסדות חינוך של הקיבוץ הדתי
קטגוריה:ארגוני התחדשות יהודית
קטגוריה:עין צורים
קטגוריה:ארגונים החברים באיגוד ארגוני יהדות ישראלית
קטגוריה:ארגונים החברים בפורום תג מאיר
נאסי

מנגנים מבני הנאסי בלבוש מסורתי
נאסי (או נאחי, במנדרינית 纳西族; בתעתיק פין יין Nàxī Zú) היא קבוצה אתנית החיה בסין ומוכרת רשמית על ידי השלטונות כאחת מ-57 הקבוצות האתניות בסין. על פי מפקד שנערך בשנת 2000 מנתה אוכלוסיית הנאסי 308,869 נפש. הנאסי מתגוררים במחוזות יונאן וסצ'ואן. שפת הנאסי משתייכת לענף הסינו-בורמזי שבמשפחת השפות הסינו טיבטיות.
בני הנאסי נושאים סלים מסורתיים על גביהם באזור ליג'יאנג, יונאן, סין.

עיסוקם העיקרי של בני הנאסי הוא בחקלאות. מרביתם מאמינים בדתות בודהיזם טיבטי, טאואיזם, ושמאניזם, עם זאת קיימים בקרבם גם שרידים מעטים לדתות פגאניות כגון פולחן עצים.

אורח חייהם של הנאסי ייחודי להם ומתבטא בתחומי חיים רבים, כמו צורת מבני המגורים וסגנון הלבוש והנגינה. סגנון חייהם מטריארכלי מסורתי ומשמש נושא למחקר אתנוגרפי.
<br />
==ראו גם==
* מוסואו

==קישורים חיצוניים==

* 

קטגוריה:הרפובליקה העממית של סין: קבוצות אתניות
רשימת דילוגים

במדעי המחשב, רשימת דילוגים (skip list), הוא מבנה נתונים הממיין רשימת איברים באמצעות שימוש במספר רשימות מקושרות. שיטה זו מאפשרת ביצוע חיפוש בצורה יעילה יחסית.

מרכז

== תיאור ==

רשימת דילוגים בנויה משכבות. השכבה התחתונה ביותר היא רשימה מקושרת רגילה, בה מופיעים כל האיברים במבנה הנתונים הנתון. האיברים מסודרים מהחוליה הקטנה ביותר לחוליה הגדולה ביותר. כל שכבה מוכלת בשכבה מתחתיה. ההסתברות שחוליה <math>x</math> כלשהי, השייכת לרשימה בשכבה <math>i</math>, תימצא גם ברשימה בשכבה <math>i+1</math> היא 0.5. ככלל, סיכויו של איבר כלשהו להימצא בשכבה <math>i</math> הוא <math>\frac{1}{2^i}</math>, כשהשכבה התחתונה ביותר (אשר מכילה את כל האיברים) מיוצגת על ידי <math>i=0</math>. כל איבר ברשימה מחזיק ארבעה מצביעים: לאיבר שאחריו ברשימה, לאיבר שלפניו, לאיבר הזהה ברשימה מתחתיו ולאיבר הזהה ברשימה מעליו (אם קיים).

חיפוש אחר איבר כלשהו מתחיל מהאיבר הראשון בשכבה העליונה ביותר, וממשיך לעבור על כל איברי שכבה זו, עד שנמצא איבר גדול או שווה לאיבר שאנו מחפשים. אם איבר זה שווה ערך לאיבר שאנו מחפשים- מצאנו את יעד החיפוש. אם הגענו לאיבר גדול מהאיבר שאנו מחפשים, נחזור לאיבר הקודם, ונבצע חיפוש זהה החל מאיבר זה ברמה אחת תחתונה יותר. תהליך החיפוש צורך זמן ריצה של <math>\mathcal{O}(n)</math> במקרה הגרוע ביותר, אך <math>\mathcal{O}(\log n)</math> בלבד במקרה הממוצע.

== היסטוריה ==

רשימת דילוגים הומצאה בשנת 1989 על ידי ויליאם פיו, פרופסור למדעי המחשב באוניברסיטת מרילנד. פיו סיפר כי ניסה למצוא תחליף ראוי לעצי חיפוש בינארים מאוזנים. רשימות דילוגים צורכות זמן ריצה אסימפטוטי זהה לעצים אלו, צורכות זיכרון מועט יותר, ולטענת פיו נוחות וקלות יותר לבנייה ושימוש.

== קישורים חיצוניים ==

*[ftp://ftp.cs.umd.edu/pub/skipLists/skiplists.pdf רשימות מקושרות- אלטרנטיבה לעצי חיפוש מאוזנים] - המסמך המקורי מאת פרופסור ויליאם פיו. 
*[http://people.ksp.sk/~kuko/bak/index.html הדגמה מונפשת לפעולות רשימת דילוגים].

קטגוריה:מבני נתונים
צפרדע אגם

צפרדע אגם (שם מדעי: Pelophylax kl. esculentus; האותיות kl מסמלות הכלאה) היא צפרדע אירופאית נפוצה, הידועה גם כצפרדע המים הנפוצה או כצפרדע ירוקה (אם כי כינוי זה משמש מינים נוספים של צפרדעים). צפרדע האגם משמשת למאכל, במיוחד בצרפת, שם מכינים ממנה רגלי צפרדע. אורך הנקבות נע בין 5 ל-9 ס"מ, ואורך הזכרים 6 עד 11 ס"מ.

צפרדע האגם היא הכלאה של Pelophylax lessonae (צפרדע הבריכה) עם צפרדע רידיבונדוס. בתקופת עידן הקרח, אוכלוסיית האבות המשותפים של שני המינים התחלקה לשניים. שתי האוכלוסיות המשיכו להתרבות, אך נשארו קרובות מספיק זו לזו כדי ליצור בן-כלאיים. אף על פי כן, כאשר שתי צפרדעים ממין צפרדע האגם מזדווגות, הצאצא שלהן לעיתים קרובות יהיה פגום, כך שאין אוכלוסייה טהורה של צפרדעי אגם. אוכלוסיית הכלאיים מתרבית בעיקר על ידי נקבות של צפרדע אגם המזדווגות עם אחד מהאבות המשותפים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:צפרדעיים
קטגוריה:חיות כלאיים
קטגוריה:בעלי חיים שתוארו ב-1758